ข้อบังคับสภาทนายความข้อบังคับสภาทนายความว่าด้วยการเก็บรักษาและการเบิกจ่ายเงินกองทุนช่วยเหลือประชาชนทางกฎหมายพ.ศ. ๒๕๓๐ อาศัยอำนาจตามความในมาตรา ๒๗ (๓) มาตรา ๘๑และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยการเก็บรักษาและการเบิกจ่ายเงินกองทุนช่วยเหลือประชาชนทางกฎหมายไว้ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการเก็บรักษาและการเบิกจ่ายเงินกองทุนช่วยเหลือประชาชนทางกฎหมายพ.ศ. ๒๕๓๐ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบังคับนี้เงินกองทุน หมายความว่าเงินกองทุนช่วยเหลือประชาชนทางกฎหมายกรรมการ มายความว่า คณะกรรมการช่วยเหลือประชาชนทางกฎหมายประธานกรรมการ หมายความว่า ประธานกรรมการช่วยเหลือประชาชนทางกฎหมายรองประธานกรรมการ หมายความว่ารองประธานกรรมการช่วยเหลือประชาชนทางกฎหมายเลขานุการ หมายความ เลขานุการคณะกรรมการช่วยเหลือประชาชนทางกฎหมายผู้ช่วยเลขานุการ หมายความว่า ผู้ช่วยเลขานุการคณะกรรมการช่วยเหลือประชาชนทางกฎหมายหัวหน้าสำนักงาน หมายความว่าหัวหน้าสำนักงานคณะกรรมการช่วยเหลือประชาชนทางกฎหมายข้อ ๔ให้คณะกรรมการเก็บรักษาเงินกองทุน โดยนำฝากธนาคารที่เป็นรัฐวิสาหกิจ ธนาคารพาณิชย์อื่นหรือสถาบันการเงินที่ธนาคารรับรองตามประเภทของบัญชีเงินฝากที่คณะกรรมการกำหนดข้อ ๕ให้มีสมุดบัญชีเงินกองทุน ตามประกาศของคณะปฏิวัติ ฉบับที่ ๒๘๕ ลงวันที่ ๒๔พฤศจิกายน ๒๕๑๕ และตามกฎหมายที่เกี่ยวกับการบัญชี เพื่อให้ผู้สอบบัญชีตรวจสอบได้ข้อ ๖การรับเงินทุกชนิดให้มีใบเสร็จรับเงิน จัดลงบัญชีไว้ให้ถูกต้องและให้นำฝากธนาคารในวันที่รับเงิน หากไม่สามารถนำฝากได้ทันในวันนั้นก็ให้นำฝากในวันทำการของธนาคารวันถัดไปข้อ ๗หัวหน้าสำนักงานหรือเจ้าหน้าที่การเงินที่คณะกรรมการมอบหมายมีอำนาจเก็บเงินไว้ได้วันละไม่เกิน ๒,๐๐๐ บาท (สองพันบาท)ข้อ ๘ให้บุคคลต่อไปนี้เป็นผู้มีอำนาจอนุมัติสั่งจ่ายเงินกองทุน(๑) ประธานกรรมการ ครั้งละไม่เกิน ๓๐,๐๐๐ บาท(๒) รองประธานกรรมการ ครั้งละไม่เกิน ๑๐,๐๐๐ บาท(๓) เลขานุการ ครั้งละไม่เกิน ๕,๐๐๐ บาท(๔) ผู้ช่วยเลขานุการ ครั้งละไม่เกิน ๑,๐๐๐ บาท(๕) หัวหน้าสำนักงานตามที่กำหนดไว้ในข้อ ๑๑ และข้อ ๑๒การจ่ายเงินที่มีจำนวนเงินครั้งละเกินกว่า ๓๐,๐๐๐ บาทจะต้องได้รับอนุมัติจากคณะกรรมการก่อนจึงจะจ่ายได้ในการอนุมัติสั่งจ่ายเงินทุกครั้งจะต้องมีหลักฐานการอนุมัติและใบสำคัญคู่จ่ายไว้เป็นหลักฐานข้อ ๙การจ่ายเงินต้องจ่ายเป็นเช็ค โดยให้ประธานกรรมการ รองประธานกรรมการ และเลขานุการจำนวนสองในสามคนร่วมกันลงลายมือชื่อและประทับตรา (หากมี) เป็นสำคัญ เว้นแต่การจ่ายเงินที่มีจำนวนครั้งละไม่เกินสองพันบาทจะจ่ายเป็นเงินสดก็ได้ข้อ ๑๐ให้หัวหน้าสำนักงานจัดทำบัญชีแสดงรายการการรับเงิน การจ่ายเงินรวมทั้งการได้มาซึ่งเงินที่สภาทนายความจัดสรรให้ เงินอุดหนุนจากรัฐบาล ทรัพย์สินที่มีผู้บริจาคให้และดอกผลของเงินกองทุนในแต่ละเดือนและเสนอให้คณะกรรมการทราบในการประชุมตามปกติของเดือนถัดไปทุกเดือนข้อ ๑๑การจ่ายเงินให้แก่ทนายความอาสาสมัครที่ไปปฏิบัติหน้าที่เกี่ยวกับการช่วยเหลือประชาชนทางกฎหมายให้หัวหน้าสำนักงานมีอำนาจอนุมัติสั่งจ่ายได้ตามที่จ่ายจริงแต่ไม่เกินอัตราดังต่อไปนี้(๑) การไปว่าความที่ศาลแพ่งหรือศาลอาญา ครั้งละ ๑๐๐ บาท(๒) การไปว่าความที่ศาลแรงงาน ครั้งละ ๑๕๐ บาท(๓) การไปว่าความที่ศาลแขวงพระนครเหนือ ศาลแขวงพระนครใต้ศาลแพ่งธนบุรี ศาลอาญาธนบุรี หรือศาลแขวงธนบุรี ครั้งละ ๒๐๐ บาท(๔)การไปปฏิบัติหน้าที่ให้คำปรึกษาแนะนำเกี่ยวกับกฎหมายแก่ประชาชนประจำสถานีตำรวจนครบาลต่างๆ วันละ ๑๐๐ บาท ต่อหนึ่งคนข้อ ๑๒การจ่ายเงินให้แก่ทนายความอาสาสมัครนอกเหนือไปจากที่กำหนดไว้ในข้อ ๑๑ให้หัวหน้าสำนักงานพิจารณาอนุมัติจ่ายได้ตามความจำเป็นและเหมาะสม แต่ต้องไม่เกินกว่าครั้งละ ๕๐๐ บาท แล้วรายงานให้ผู้มีอำนาจอนุมัติสั่งจ่ายเงินตามข้อ ๘ (๑) ถึง (๔)เพื่อให้ความเห็นชอบข้อ ๑๓ การเบิกจ่ายเงินนอกจากที่กล่าวไว้ในข้อบังคับนี้ให้ปฏิบัติตามข้อบังคับสภาทนายความ ว่าด้วยการเก็บรักษาเงินและการเบิกจ่ายเงิน พ.ศ.๒๕๒๙ โดยอนุโลมให้ไว้ ณ วันที่ ๑๑ ธันวาคม พ.ศ. ๒๕๓๐คำนวณ ชโลปถัมภ์นายกสภาทนายความมณฑิตา/ผู้จัดทำ๒๘ ตุลาคม ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๐๔/ตอนที่ ๒๖๓/ฉบับพิเศษ หน้า ๔/๒๑ ธันวาคม ๒๕๓๐